A pótselejtezőket a koronavírus-járvány miatt végül 2020 őszén rendezték meg, ahol a magyar válogatott előbb Bulgáriát, majd Izlandot győzte le 3–1, illetve 2–1-arányban, így kijutott a 2021-es kontinenstornára. Az Izland elleni, a kijutásról döntő Európa-bajnoki pótselejtezőn nem irányíthatta a válogatottat a kispad mellől, miután elkapta a koronavírust. A találkozón így segítője, Cosimo Inguscio helyettesítette, aki korábban kétszer is ellátta már ezt a feladatot, mindkétszer győztes mérkőzésen. A 2020-as év utolsó két Nemzetek Ligája-mérkőzésen Gera Zoltán helyettesítette.